**Melagienos** (angl. *fake news*) – naujienos, kuriomis paprastai siekiama sugriauti fizinio ar juridinio asmens reputaciją, kartais siekiama iš to pasipelnyti. Melagienų, terminas atsirado XIX a. pabaigoje. Tačiau dar ankstesnio tos pačios reikšmės termino (angl. *false news*) naudojimas siekia XVI a. Nepatikimos naujienos masiškai platintos išradus Gutenbergo spausdinimo presą, vėliau prie to prisidėjo sensacingoji bulvarinė spauda. Ilgainiui jos reikšmė nyko, jos vietą užėmė objektyvioji žurnalistika. XXI a. internetas sudarė prielaidas netikrų istorijų plitimui.

Netikros naujienos, kuriomis buvo siekiama paveikti visuomenę, tarpusavio santykius ar užimti tam tikrą postą, ėmė plisti dar antikos laikais. Pirmieji atvejai, kai melagingos informacijos paskleidimas lėmė vienokią ar kitokią politikos sėkmę, pastebimi antikinės Romos laikais. Vienas geriausiai žinomų atvejų – istorija, kaip Oktavianas paskleidė gandus apie Marką Antonijų, poste įsitvirtindamas keliems dešimtmečiams: tvirtino, esą šis negerbiąs tradicinių romėnų vertybių (ištikimybės bei pagarbos), netinkąs pareigoms, nes nuolat esąs girtas.

Viduramžiais buvo įprasti ritualinės žmogžudystės mitai. Panašaus pobūdžio siužetai pirmą kartą buvo užrašyti XI–XII a. Anglijoje, o vėliau jie sklido po visą Europą. Kiekviena šalis šį mitą papasakodavo savaip, ką nors pridėdama. Ypač toks mitas, skleidžiamas krikščionių dvasininkų, buvo pražūtingas žydams, nuo XII a. kėlęs antisemitizmo bangas.

Antrojo pasaulinio karo metais nacistai pasiremdami arijų mitologija pradėjo naikinti žydus. Komunistai SSRS trėmė žmones į Rusijos gilumą prisidengdami politiniais interesais. Siekdama palaužti pasipriešinimą sovietų okupacinė valdžia 1940–1953 m. masiškai trėmė okupuotų Baltijos valstybių, Vakarų Ukrainos ir Baltarusijos, Moldovos gyventojus į Tolimosios šiaurės, Vidurinės Azijos ir Sibiro teritorijas. Apkaltinus tariamu bendradarbiavimu su naciais.

2020 m. dėl COVID-19 pandemijos plačiai pradėjo plisti vakcinų kontroversijos. 2021 m. D. Trumpo skleidžiamos melagienos sukėlė Kapitolijaus riaušes. Pats D. Trump dažnai apibūdino JAV žiniasklaidą kaip melagienų šaltinį, nors pats dažniausiai jas ir skleisdavo savo „Twitter" paskyroje, kol galiausiai po riaušių, sukeltų dėl neva suklastotų rinkimų, buvo užblokuotas. 2022 m. Vladimiras Putinas pasirašė įstatymą dėl „melagienų" apie Rusijos veiksmus užsienyje, vykdo propogandą Rusijoje ir plataus masto karinę operaciją Ukrainoje prisidengdamas denacifikacija.

Šaltiniai
---------

1. ↑  „Melagiena". *VLKK*. Nuoroda tikrinta 2022-04-10.[neveikianti nuoroda]
2. ↑  *Metų žodis*. Visuotinė lietuvių enciklopedija. Nuoroda tikrinta 2022-04-10.
3. ↑  „The real story of 'fake news': The term seems to have emerged around the end of the 19th century". Merriam-Webster. Nuoroda tikrinta October 13, 2017.
4. 1 2 3  Soll, Jacob (December 18, 2016). „The long and brutal history of fake news". *Politico Magazine*. Nuoroda tikrinta March 25, 2019.
5. ↑  „A brief history of fake news". *BBC*. Nuoroda tikrinta 2022-04-09.
6. 1 2 3  „Melagienos šiuolaikiniame ir LDK pasaulyje: panašumų daugiau nei skirtumų". *Vilniaus universitetas*. Nuoroda tikrinta 2022-04-09.
7. ↑  Pavel Polian. *Against Their Will: The History and Geography of Forced Migrations in the USSR*. Central European University Press, 2004. p. 4. ISBN 978-963-9241-68-8.
8. ↑  Rosefielde, Steven (2009). *Red Holocaust*. Routledge. p. 83. ISBN 978-0-415-77757-5. `{{cite book}}`: Cite has empty unknown parameter: `|coauthors=` (pagalba)
9. ↑  „Ir toliau kuria melagienas apie vakcinas: neva jos yra genų terapijos produktas". *delfi.lt*. Delfi. 2021-02-26. Nuoroda tikrinta 2024-03-12.
10. ↑  „Kapitolijaus šturmą tiriantis komitetas iškvietė dar penkis D. Trumpo sąjungininkus". *www.lrytas.lt*. Nuoroda tikrinta 2022-01-06.
11. ↑  Leonhardt, David; Thompson, Stuart A. (June 23, 2017). „Trump's lies". *The New York Times*. Nuoroda tikrinta June 23, 2017.
12. ↑  „„Twitter" visam laikui užblokavo Trumpo paskyrą". *DELFI*. Nuoroda tikrinta 2022-04-10.
13. ↑  „Putinas pasirašė įstatymą dėl „melagienų" apie Rusijos veiksmus užsienyje". *LRT*. 2022-03-26. Nuoroda tikrinta 2022-04-10.